**2014-15 őszi szemeszter Digitális prezentációs ismeretek 1.**

**Építőművész MA, Belsőépítész MA**

**Kód:** PMTTENM028

**Szemeszter:** 1

**Kreditszám:** 3

**Órák száma (ea/gy/lab):** 0/0/2

**Számonkérés módja:** félévközi jegy

**Előfeltételek:** -

**Tantárgy felelős:** Rétfalvi Donát dr.

**Tantárgy koordinátor:** Rétfalvi Donát dr.

**Tantárgy rövid leírása:**

A tantárgy a publikálás fogalmán keresztül vizsgálja a manuális és digitális prezentáció lehetőségeit a mérnöki tudomány területén. Ezen lehetőségek rendszerbe foglalása, valamint prezentációs technikák, eljárások megismertetése, melyek a későbbiekben kreatív módon alkalmazhatóak a különböző szakterületeken.

Bevezetés a hagyományos prezentációs lehetőségek és napjaink sokszínű informatikai lehetőségeivel támogatott prezentációs technikák összekapcsolásának világába. A megismert új szemléletmódok és technológiák alkalmazása a szakmagyakorlás során.

**Tantárgy célja:**

A kurzus célja, hogy a hallgatók képessé váljanak szakmai munkásságuk önálló menedzselésére, prezentálására kreatív módon különböző média platformokon.

**Tantárgy oktatási módszere:**

Mivel az informatika az egyik legdinamikusabban fejlődő tudomány, az oktatásnak nem a statikus ismeretek oktatására kell koncentrálnia,hanem a dinamikus folyamatok megértésére kell felkészíteni a diákokat. Nem az a cél, hogy adott szoftverek használatát tanítsuk meg a tanulóknak, hanem hogy adott tevékenységek manuális és digitális technikák ötvözésével történő megoldásának lehetőségére készítsük fel őket. A hallgatók a szemeszter során többféle technikával készítenek prezentációs anyagokat, ahol szerepet kap az individualizmus, a kreativitás, a technológia, az esztétika és várhatóan képet kapunk ezek fejlődési folyamatáról.

A hallgatók a labor során on- és offline, opensource programokkal ismerkednek meg, és dolgoznak. Az alkalmazások inspirálta kreatív elképzeléseket az oktatás irányítójával közösen vitatják meg, és a döntések alapján dolgozzák ki a projektjeiket. A félév végére a hallgatók képessé vállnak szakmai munkásságuk önálló menedzselésére, prezentálására különböző médiaplatformokon.

Irodalom:

Ajánlott irodalom:

DANIEL, James (2009). Crafting Digital Media: Audacity, Blender, Drupal, GIMP, Scribus, and other Open Source Tools (Expert's Voice in Open Source), New York, USA, Springer-Verlag AG, ISBN-10: 1430218878, ISBN-13: 978-1430218876

Egyéb irodalom:

ALICE, Chen - GAMG, Chen (2010). Using Free Scribus Software to Create Professional Presentations: Book Covers, Magazine Covers, Graphic Designs, Posters, Newsletters, Renderings and More, ArchiteG, Inc, USA, ISBN-10: 0984374159, ISBN-13: 978-0984374151

KEVIN, Budelmann - YANG, Kim - CURT, Wozniak (2010). Brand Identity Essentials: 100 Principles for Designing Logos and Building Brands. Rockport Publishers, USA, ISBN-13: 978-1-59253-578-1

CYNTHIA, L. Baron (2009). Designing a Digital Portfolio . New Riders, USA, ISBN-10: 0321637518, ISBN-13: 978-0321637512

MAURA, Keller (2010). Design Matters: Portfolios 01: An Essential Primer for Today's Competitive Market, Volume 1. USA, Rockport. ISBN-10: 1592536026, ISBN-13: 978-1592536023

JAMES, Caplin (2008). I Hate Presentations: Transform the way you present with a fresh and powerful approach. USA, Capstone. ISBN-10: 1841128090, ISBN-13: 978-1841128092

Általános követelmények:

a.) Követelmények a szorgalmi időszakban:

A tantárgy felvétele az ETR-ben, amennyiben az előfeltételek maradéktalanul teljesítettek!

b.) A félévzárás módja, feltétele:

- Az előadásokon, valamint gyakorlati foglalkozásokon való, a kreditrendszerű TVSZ előírása szerinti részvétel. A félév során a hiányzás elfogadható mértéke az órák 30%-a.

*(PTE TVSZ.10/45.§(2)189 A felvett kurzusok foglalkozásain a részvétel hallgatói kötelezettség. A hallgató számára az adott tantárgyból érdemjegy, minősítés szerzése, illetve félévvégi aláírás csak abban az esetben tagadható meg hiányzás miatt, ha a megtartott foglalkozásoknak a tantárgy meghirdetésekor megszabott hányadát meghaladóan hiányzott. Ebben az esetben a tanulmányi nyilvántartásban a nem teljesítette bejegyzés szerepel. A szakfelelős a hiányzás elfogadható mértékét az összes órák 15-30 %-ában állapíthatja meg a tantárgy meghirdetésekor.)*

*(PTE TVSZ 2.sz.melléklet 1/A. §325(5) Az előadásokon a létszámellenőrzés módszerét a tantárgyfelelős határozza meg.)*

*(PTE TVSZ 2.sz.melléklet 1/A. §325(6) A hiányzások elfogadásának szabályai:*

*a) az a hallgató, aki a tantárgy foglalkozásainak kevesebb, mint 15 %-áról hiányzott, hiányzás miatt nem marasztalható el.*

*b)327 akinek hiányzása 15 és 25 % között volt (bármely okból), a tantárgyfelelős a félév elfogadását az egyedi eset kivizsgálásával dönti el.*

*c) akinek hiányzása eléri a 25 %-ot (bármely okból, igazoltan vagy a nélkül), vizsgára nem bocsátható.)*

- A félév során kiadott feladatok maradéktalan teljesítése

- A félév végén a kész projektet prezentálni kell szabadon választható alkalmazások segítségével. A féléves eredményt az elkészített feladatok tartalma, minősége befolyásolja. Az órákon való aktív részvétel és a feladatok határidőre történő leadása.

Értékelés rendszere:

részfeladatok és a féléves munka összességének értékelése ötfokozatú rendszerben.

Program (előadás):

Előadások a laborokkal összevonva.

Program (gyakorlat):

**L1-01 Minden héten szerdán 13.00-14.15 Rókus u. K-118**

1. Bevezetés, bemutatkozás, alapismeretek, kérdőív

2. órai munka, hallgatói bemutatkozó anyag készítése manuálisan

3. CV készítés > professional / non-professional or formal / informal

4. traditional presentation tools web-based / non-web-based,

5. Microblog készítése > online napló dokumentáció a féléves munkáról

6. Reklám plakát > digital and printing

7. 2D graphic online-offline, pixel and vector

8. Branding: logo, kiadványok, csomagolás design,

9. Órai munka > branding

10. Tipográfia

11. web html/cms

12. Portfolio, wix

13. Film, animáció, stop motion

14. Low Budget Office

15. PRESENTATION